พึ่งหายจากไข้ยังมีเสมหะและไอนิดหน่อย ตอนนี้ปวดฟันกรามข้างขวาซี่ในไม่แน่ใจว่าซี่สุดท้ายหรือซี่ถัดออกมาปวดเหงือกกับแถวโหนกแก้มข้างขวาด้วย ตอนยังมีไข้จะมีปวดจมูกข้างขวาเพิ่มมาอีกในบางเวลาแบบนี้คือเป็นเพราะมีฟันผุหรือมีโอกาสเป็นอย่างอื่นได้อีกครับ แล้วถ้าปวดฟันอยู่ไปหาฟันได้มั้ยหรือต้องรอหายก่อน ขอบครับ
สวัสดีค่ะ อาการปวดตรงฟันกรามดังกล่าวมานั้น อาจจะเกิดจาก การมีฟันผุ ฟันคุด รากประสาทฟันอักเสบ เหงือกอักเสบ แผลร้อนในในช่องปาก การติดเชื้อรา มีก้อนเนื้องอกที่บริเวณเยื่อบุช่องปาก เป็นต้นโดยอาการไข้และปวดจมูกขวาดังกล่าวมานั้น อาจจะเกิดจากการมีไซนัสอักเสบ มีก้อนในโพรงจมูก หรือหากเป็นการติดเชื้อในช่องปากที่รุนแรงอาจปวดลามไปบริเวณข้างเคียงและมีไข้ร่วมด้วยได้ดังนั้นถ้าตอนนี้ปวดกรามมาก และมีไข้ ควรไปพบแพทย์เพื่อตรวจเพิ่มเติมได้เลย ไม่ต้องรอค่ะ ถ้ามีการติดเชื้อรุนแรงควรได้รับยาฆ่าเชื้อภายใต้การดูแลของแพทย์ก่อน และถ้าเป็นสาเหตุที่ต้องผ่าตัดแก้ไขเช่นฟันผุ ฟันคุด แพทย์อาจรอให้การติดเชื้อดีก่อน ไม่มีไข้ก่อน แล้วนัดมาทำหัตถการทีหลังได้เบื้องต้นดื่มน้ำเปล่าสะอาด รับประทานอาหารอ่อนๆ รับประทานยาลดไข้ได้ บ้วนปากแปรงฟันวันละ 2 ครั้งเช้าเย็น